
ACTA PII PP. X 


LITTERAE APOSTOLICAE. 


INDICITUR UNIVERSALE IUBILAEUM IN MEMORIAM PACIS A CONSTANTINO MAGNO 
IMPERATORE ECCLESIAE DATAE. 


PIUS PP. X. 
Universis Christifidelibus has Nostras litteras inspecturis 
salutem et Apostolicam Benedictionem. — Magni faustique 


eventus commemoratio, quo sedecim abhinc saeculis pax tan- 
dem Ecclesiae concessa fuit, dum omnes catholicas gentes 
summa afficit laetitia, eisque pietatis opera suadet, Nos mo- 
vet imprimis ad caelestium munerum thesauros aperiendos, 
ut ex huiusmodi solemnitate lecti uberesque fructus in Do- 
mino percipiantur. Par enim atque item peropportunum vi- 
detur, Edictum a Constantino Magno Imperatore Mediolani 
promulgatum concelebrare, quod prope secutum est victoriam 
contra Maxentium, glorioso Crucis vexillo partam, et saevis in 
Christianos vexationibus finem faciens, illos in eam libertatem 
vindicavit, cuius pretium divini Redemptoris et Martyrum san- 
guis fuit. Tum demum militans Ecclesia primum ex iis trium- 
phis egit, qui qualibet eius aetate omnigenas insectationes 
perpetuo subsequuntur, atque ex eo die potiora semper in 
humani generis societatem contulit beneficia. Nam homines 
superstitioso idolorum cultu paulatim relicto, tum legibus, tum 
moribus institutisque christianam vitae rationem magis ac ma- 
gis amplexi sunt, atque ita factum est, ut iustitia simul et 


Acra, vol. V, n. 4. — 18-3-913. 7 


as 


90 Acta Apostolicae Sedis. - Commentarium Officiale. 


caritas in terris florerent. Consentaneum igitur esse ducimus, 
hac felici occasione, qua tam egregium factum recolitur, Deum, 
Virginem Eius Genetricem et reliquos Caelites, Apostolos prae- 
sertim, etiam atque etiam adprecari, ut populi universi decus 
et honorem Ecclesiae instaurantes, ad tantae matris gremium 
confugiant, errores, quibus inconsulti fidei inimici eius claritati 
tenebras obducere nituntur, pro viribus depellant, Romanum 
Pontificem summa observantia colant, in catholica denique re- 
ligione ompium rerum praesidium et columen fidenti animo 
intueantur. Tum sperare licebit, homines oculis ad Crucem de- 
nuo fixis, in hoc salutari signo et Christiani nominis osores, et 
effraenatas cordis cupiditates omnino devicturos. Verum quo 
humiles preces, in catholico orbe hac saeculari solemnitate 
adhibendae, spirituali fidelium bono satius cumulentur, eas 
Plenaria Indulgentia in forma Iubilaei locupletandas cen- 
suimus, omnes Ecclesiae filios vehementer hortantes, ut No- 
stris suas quoque supplicationes pietatisque officia coniungant, 
et hac eis oblata Iubilaei gratia in animorum emolumentum 
pariter atque in religionis utilitatem quam maxime fruan- 
tur. Quare de Omnipotentis Dei misericordia ac Beatorum 
Apostolorum Petri et Pauli auctoritate confisi, ex illa ligandi 
solvendique potestate, quae Nobis licet immerentibus divinitus 
data fuit, atque auditis etiam VV. FF. NN.S. R. E. Cardd. In- 
quisitoribus Generalibus, praesentium tenore omnibus ac sin- 
gulis utriusque sexus Christifidelibus vel in hac alma Urbe 
Nostra degentibus, vel advenientibus ad eam, qui hoc vertente 
anno a Dominica in Albis, ex qua saecularia sollemnia in Eccle- 
siae pacis memoriam incipient, usque ad festivitatem Deiparae 
Virginis ab Immaculata Conceptione inclusive, Basilicas 8. Ioan- 
nisin Laterano, 8. Petri Principis Apostolorum ac 8. Pauli extra 
muros bis singulas adeant, et ibi aliquandiu pro Ecclesiae catho- 
licae et huius Apostolicae Sedis prosperitate et exaltatione, pro 
haeresum exstirpatione, et omnium errantium conversione, pro 
Christianorum Principum concordia et totius fidelium populi 
pace et unitate secundum mentem Nostram preces ad Deum 
effundant, ac semel intra huiusmoditemporis spatium, admissis 
rite expiatis, caelesti convivio se reficiant, atque insuper eleemo- 
synam pro sua quisque facultate vel in egenos, vel, si malint, ad 
pias caussas erogent, plenissimam omnium peccatorum Indul- 
gentiam ad instar Iubilaei generalis concedimus et impertimus. 

lis vero, qui ad Urbem convenire nequeant, Plenariam eandem 
largimur Indulgentiam, dummodo sui loci templum vel templa, 
ab Ordinario semel tantum designanda, pari temporis inter- 
vallo, omnino sexies visitent, et alia pietatis opera, quae supe- 
rius diximus, integre perficiant. Veniam praeterea facimus, ut 
haec Plenaria Indulgentia etiam animabus, quae Deo in caritate 
coniunctae ex hac vita migraverint, per modum suffragii appli- 
cari possit ac valeat. Concedimus autem, ut navigantes et iter 
agentes, ubi ad sua domicilia seu alio ad certam stationem se 
receperint, operibus suprascriptis peractis, et visitata sexies 
ecclesia cathedrali vel maiori aut parochiali loci eorum domi- 
cilii seu stationis, eandem Indulgentiam consequi licite queant. 
Regularibus vero personis utriusque sexus, etiam in claustris 
perpetuo degentibus, nec non aliis quibuscumque sive laicis, sive 
ecclesiasticis, saecularibus vel regularibus, in carcere vel capti- 
vitate exsistentibus, vel aliqua corporis infirmitate, seu alio quo- 
vis impedimento detentis, qui memorata opera, vel aliqua ex iis 
praestare nequeant, ut illa Confessarius in alia pietatis opera 
commutare, vel in aliud proximum tempus prorogare possit, 
eaque iniungere, quae ipsi poenitentes efficere poterunt, cum 
facultate etiam dispensandi super Communione cum pueris, qui 
ad eam nondum admissi fuerint, concedimus item atque indul- 
gemus. Insuper omnibus et singulis Christifidelibus tum laicis, 
tum ecclesiasticis saecularibus vel regularibus, cuiusvis Ordi- 
nis et Instituti, etiam specialiter nominandi, facultatem facimus, 
ut sibi ad hunc effectum eligere possint quemlibet presbyterum 
Confessarium saecularem seu regularem ex actu approbatis, et 
hac facultate fas sit uti etiam monialibus, novitiis, aliisque 
mulieribus intra claustra degentibus, dummodo Confessarius 
approbatus sit pro monialibus. Talis Confessarius eosdem vel 
easdem intra dictum temporis spatium ad confessionem apud 
ipsum peragendam accedentes animo praesens Iubilaeum con- 
sequendi, et reliqua opera ad illud lucrandum necessaria adim- 
plendi, hac vice et in foro conscientiae dumtaxat ab excommu- 
nicationis, suspensionis, et aliis ecclesiasticis sententiis et 
censuris, a iure vel ab homine quavis de causa latis vel inflictis, 
etiam Ordinariis locorum et Nobis, seu Sedi Apostolicae etiam 
in casibus cuicumque ac Summo Pontifici et Sedi Apostolicae 
speciali licet modo reservatis, et qui alias in concessione quan- 
tumvis ampla non intelligerentur concessi, nec non ab omnibus 

peccatis et excessibus, quantumcumque gravibus et enormibus, 
etiam iisdem Ordinariis ac Nobis et Sedi Apostolicae, ut prae- 
fertur, reservatis, iniuncta ipsis poenitentia salutari, aliisque 
de iure iniungendis, et si de haeresi agatur, abiuratis prius et 
retractatis erroribus, prout de iure, absolvere; nec non vota quae- 
cumque etiam iurata ac Sedi Apostolicae reservata (exceptis sem- 
per castitatis, religionis et obligationis, quae a tertio acceptata 
fuerint, seu in quibus agatur de praeiudicio tertii, nec non poe- 
nalibus, quae praeservativa a peccato nuncupantur, nisi com- 
mutatio futura iudicetur eiusmodi, ut non minus a peccato 
committendo refrenet, quam prior voti materia) in alia pia et 
salutaria opera commutare, et cum poenitentibus huiusmodi in 
sacris Ordinibus constitutis, etiam regularibus, super occulta 
irregularitate ad exercitium eorumdem Ordinum, et ad superio- 
rum assecutionem dumtaxat contracta, dispensare possit ac 
valeat. Non intendimus autem per praesentes super alia quavis 
irregularitate, sive ex delicto sive ex defectu, vel publica vel 
occulta aut nota, aliave incapacitate, aut inhabilitate quoquo 
modo contracta, dispensare, vel aliquam facultatem tribuere 
super praemissis dispensandi, seu habilitandi et in pristinum 
statum restituendi etiam in foro conscientiae; neque etiam dero- 
gare Constitutioni cum appositis declarationibus editae a fel. 
rec. Benedicto XIV decessore Nostro, quae incipit « Sacramen- 
tum Poenitentiae » neque demum easdem praesentes iis, qui a 
Nobis et Apostolica Sede vel aliquo Praelato seu Iudice eccle- 
siastico nominatim excommunicati, suspensi, interdicti, seu alias 
in sententias et censuras incidisse declarati, vel publice denun- 
ciati fuerint, nisi intra praedictum tempus satisfecerint, et cum 
partibus, ubi opus fuerit, concordaverint, ullo modo suffragari 
posse aut debere. Quod si intra praefinitum terminum, iudicio 
Confessarii, satisfacere non potuerint, absolvi posse concedimus 
in foro conscientiae ad effectum dumtaxat assequendi Indulgen- 
tias Iubilaei, iniuncta obligatione satisfaciendi statim ac pote- 
runt. — Quapropter in virtute sanctae obedientiae praesentium 
tenore districte praecipimus, atque mandamus omnibus Ordi- 
nariis locorum ubicumque existentibus, eorumque Vicariis et 
Officialibus, vel, ipsis deficientibus, illis, qui curam animarum 
exercent, ut quum praesentium Litterarum transumpta aut 
exempla etiam impressa acceperint, illa per suas ecclesias ac 
dioceses, provincias, civitates, oppida, terras et loca publicent, 

vel publicanda curent, populisque etiam verbi Dei praedicatione, 
quoad fieri possit, rite praeparatis, ecclesiam seu ecclesias visi- 
tandas, ut supra, designent.— Non obstantibus Constitutionibus 
et Ordinationibus Apostolicis, praesertim quibus facultas absol- 
vendi in certis tunc expressis casibus ita Romano Pontifici pro 
tempore exsistenti reservatur, ut nec etiam similes vel dissimiles 
indulgentiarum et facultatum huiusmodi concessiones, nisi de 
illis expressa mentio vel specialis derogatio fiat, cuiquam suffra- 
gari possint; nec non regula de non concedendis indulgentiis 
ad instar, ac quorumcumque Ordinum, et Congregationum sive 
Institutorum etiam iuramento, confirmatione Apostolica, vel 
quavis firmitate alia roboratis statutis, et consuetudinibus, pri- 
vilegiis quoque indultis, et Litteris Apostolicis eisdem Ordinibus, 
Congregationibus et Institutis, illorumque personis quomodoli- 
bet concessis, approbatis et innovatis; quibus omnibus et sin- 
gulis etiamsi de illis eorumque totis tenoribus specialis, specifica, 
expressa et individua, non autem per clausulas generales idem 
importantes, mentio seu alia quaevis expressio habenda, aut 
alia aliqua exquisita forma ad hoc servanda foret, illorum teno- 
res praesentibus pro sufficienter expressos, ac formam in iis tra- 
ditam pro servata habentes, hac vice specialiter nominatim et 
expresse ad effectum praemissorum derogamus, ceterisque con- 
trariis quibuscumque. Ut denique praesentes Nostrae, quae ad 
singula loca deferri non possunt, ad omnium notitiam facilius 
deveniant, volumus, ut praesentium transumptis, vel exemplis 
etiam impressis, manu alicuius Notarii publici subscriptis, et 
sigillo personae in dignitate ecclesiastica constitutae munitis, 
ubicumque locorum et gentium eadem prorsus fides habeatur, 
quae haberetur ipsis praesentibus, si forent exhibitae vel 
ostensae. 

Datum Romae apud S. Petrum, sub anulo Piscatoris, die 
vit martii Pontificatus Nostri anno x. 


De speciali mandato Ssmi 


R. Carp, Merry pet VAL, 
L. 3 S. a Secretis Status. 

S. CONGREGATIO CONSISTORIALIS 


I. 
ERECTIONIS DIOECESUM. 


SSmus D. N. Pius PP. X, decreto huius Sacrae Consistorialis Con- 
gregationis diei 10 decembris 1912, statuit ut dioecesibus S. Iacobi de 
Cuba et S. Christofori de Habana - in Cubana insula - ex ipsis distra- 
hendae, duae novae addantur episcopales sedes, id est Camagtieyensis et 
Matanzensis denominandae, iis circumscriptae limitibus, quibus eiusdem 
nominis provincia civilis de Camagiiey et de Matanzas in praesens con- 
tinetur, easque denique suffraganeas constituit archiepiscopi S. Jacobi 
de Cuba. 


IL. 
IMMUTATIONIS FINIUM. 


Item decreto 25 ianuarii 1913 Sanctitas Sua dioecesi Fuldensi civi- 
tates nuncupatas Hohenfelden, Lichtenhain ac Mosen cum suis territo- 
riis, et e contra dioecesi Herbipolensi urbes vulgo Kranichfeld, Stedten et 
Kostitz item cum adnexis territoriis aggregavit, ita ut post hac Fuldensis 
episcopus suam iurisdictionem exerceat in universo Magno Ducatu 
Saxo-Weimariensi, episcopus vero Herbipolensis in toto Ducatu Saxo- 
Meiningensi. 


III. 


INSTITUTIONIS VICARIATUS GENERALIS 
IN URBE INSULENSI. 


Pariter decreto diei 5 februarii 1913 Sanctitas Sua in civitate Insu- 
lensi Vicariatum generalem instituit, cuius titularis, sub immediata archie- 
piscopi Cameracensis dependentiam, ordinariam iurisdictionem ceteris 
vicariis generalibus propriam in eam dioecesis Cameracensis partem 
quae complectitur circumscriptiones [nsulensem, Hazebrouckiensem ac 
Dunkerquensem, seu vulgo arrondissements Lille, Hazebrouch et Dunker- 
que vocatas exercere potest. Eumdem praeterea vicarium generalem 
Insulensem donari indulsit charactere episcopali simulque constituit 
Auxiliarem archiepiscopi Cameracensis pro tota regione eius iurisdi- 
ctioni qua vicarius generalis commissa. 

IV. 
ERECTIONIS NOVAE PROVINCIAE ECCLESIASTICAE. 


Denique decreto diei 11 februarii 1913 Sanctitas Sua suffraganeam 
S. Salvatoris dioecesim a iure metropolitico archidioecesis Guatima- 
lensis subtraxit: universum vero territorium, ad praefatam S. Salvatoris 
dioecesim et ad eiusdem nominis Rempublicam pertinens, in tres partes 
divisit, in quarum parte centrali ipsam dioecesim S. Salvatoris circum- 
scripsit; in parte orientali dioecesim S. Michaélis, in parte denique occi- 
dentali dioecesim S. Annae constituit, his circumscriptas limitibus: 
Dioecesis S. Salvatoris ad septentrionem dioecesi Comayaguensi seu 
republica Hondurensi, ad orientem flumine vulgo Lempa seu nova dioe- 
cesi S. Michaélis, ad meridiem Oceano Pacifico nuncupato, et ad occi- 
dentem nova dioecesi S. Annae, ita ut posthac complectatur solummodo 
has septem civiles provincias, id est San Vincente, Cabanas, La Paz, 
Cuscatlin, Chalatenanco, San Salvador et La Libertad vocatas. - Dioe- 
cesis vero S. Michaélis finitur ad septentrionem dioecesi Comayaguensi 
seu republica Hondurensi, ad ortum solis eadem republica Hondurensi 
et sinu vulgo Fonseca, ad meridiem Oceano Pacifico dicto et ad solis 
occasum flumine Lempa seu S. Salvatoris dioecesi, adeo ut compre- 
hendat quatuor privincias civiles quae San Miguel, La Unién, Morazan 
ac Usulutén denominantur. - Denique dioecesis S. Annae terminatur ad 
aquilonem dioecesi Comayaguensi seu republica Hondurensi, ad orien- 
tem dioecesi S. Salvatoris, ad austrum Oceano Pacifico et ad occi- 
dentem archidioecesi Guatimalensi, ita ut intra suum ambitum conti- 
neat tres civiles provincias Santa Ana, Ahuachapan et Sonsonate 
nuncupatas. 

Dioecesim insuper S. Salvatoris metropolitanam constituit eidemque 
dioeceses S. Michaélis et S. Annae suffraganeas subiecit. 


V. 
PROVISIO ECCLESIARUM. 


Successivis Sacrae Congregationis Consistorialis decretis Ssihus 
D. N. Pius PP. X has quae sequuntur ecclesias de proprio pastore pro- 
vidit, scilicet. 

7 ianuarii 1913. — Cathedrali ecclesiae Novae Segobiae praefecit 
Revmum D. Petrum losephum Hurth, hactenus episcopum titularem 
Milopotamensem. 

8 ianuarii 1913. — Titulari ecclesiae episcopali Thasensi Sac. Eme- 
ricum Bjelik, vicarium castrensem et canonicum ecclesiae cathedralis 
Magnovaradiensis ritus latini in Hungaria. 

10 ianuarii. — Cathedrali ecclesiae de Aguas Calientes Rhum 
D. Ignatium Valdespino y Diaz, hactenus episcopum de Sonora. 

18 ianuarii. — Cathedrali ecclesiae Elphinensi sac. Bernardum 
Coyne, parochum loci vulgo Boyle et canonicum theologum Elphinensem. 

27 ianuarii. — Cathedrali ecclesiae Carolinopolitanae sacerdotem 
Henricum O’ Leary, parochum loci vulgo Bathurst in dioecesi Chata- 
mensi. 

— Cathedrali ecclesiae Kearneyensi sac. lacobum Albertum Duffy, 
rectorem ecclesiae cathedralis Cheyennensis et cancellarium episcopalis 


curiae eiusdem dioecesis. 
7 februarii. — Cathedrali ecclesiae Ebroicensi Rhum D. Ludovi- 


cum loannem Déchelette, hactenus episcopum titularem Hierapolitanum. 

14 februarii. — Titulari ecclesiae episcopali Miletopolitanae sac. 
Alexium Charost, canonicum ecclesiae metropolitanae Rhedonensis 
ibique vicarium generalem, quem constituit Auxiliarem Revmi archie- 
piscopi Cameracensis pro vicariatu generali Insulensi, decreto huius 
sacrae Congregationis die 5 februarii currentis anni instituto. 

17 februarii. — Cathedrali ecclesiae Piahunensi sac. Quintinum 
Rodrigues de Oliveira e Silva, presbyterum dioecesis Fortalexiensis, 
ibidem parochum loci vulgo Crato. 


SACRA CONGREGATIO CONCILII 


DECRETUM 


DE PRIVILEGIO OFFICII DIVINI I[UXTA VETEREM PSALTERII ORDINEM RECITANDI. 


Edita Constitutione apostolica Divino afflatu, de nova Psalterii in 
Breviario Romano dispositione, non pauci ex iis quos obligatio tenet 
persolvendi Horas canonicas, ob peculiares causas, impetrarunt ponti- 
ficium indultum retinendi veterem Psalterii ordinem, pro privata earum- 
dem Horarum recitatione. Quum autem exortum subinde sit dubium 
num qui eiusmodi indultum obtinuerunt possint ad libitum sequi alter- 
utrum Psalterii ordinem, adhibendo nempe modo veterem modo novum 

iuxta propriam cuiusque commoditatem, haec S. Congregatio Concilii, de 
speciali mandato Ssmi D. N. Pii divina providentia PP. X, declarat atque 
decernit id non licere, sed omnes et singulos cuiuscumque gradus, con- 
ditionis et dignitatis, qui impetrato, prout supra, indulto uti velint, quo- 
tiescumque privatim Officium divinum persolverint, debere recitare pro 
singulis Horis omnes psalmos et reliqua prout distribuuntur in Breviario 
Romano a S. Pio V edito et a Clemente VIII, Urbano pariter VIII, et 
Leone XIII recognito, servato tamen quotidie novo ordine sive Kalen- 
dario iuxta praedictam Constitutionem apostolicam et regulas seu 
rubricas eidem adiunctas praescripto pro dioecesi, capitulo seu clero 
cui quisque est adscriptus, ac firma abolitione indulti generalis dati die 
5 iulii 1883 pro Officiis votivis: contrariis quibuscumque non obstan- 
tibus. 
Datum Romae ex Secretaria S. C. Concilii, die 10 martii 1913. 


C. Carp. Gennari, Praefectus. 


O. Giorgi, Secretarius. 


SACRA ROMANA ROTA 


ROMANA. 


STIPENDII. 


Pio Papa X feliciter regnante, Pontificatus Dominationis suae anno 
decimo, die 13 ianuarii 1913, RR. PP. DD. Franciscus Heiner, Ponens, 
lJoannes Prior et Iosephus Mori, Auditores de turno, in causa Romana - 
Stipendii, inter Professores Scholae suppressae « Angelo Mai » appel- 
lantes, repraesentatos per procuratores adv. Henricum Kambo et Christo- 
phorum Astorri, adversus Administrationem bonorum Sedis Apostolicae, 
repraesentatam per procuratores adv. Carolum et Iulium Patriarca, inter- 
veniente et disceptante Promotore iustitiae, sequentem tulerunt definitivam 
sententiam. 


Anno 1870, everso temporali Romanorum Pontificum principatu 
et fere omnibus scholis in Urbe ad novos reipublicae civilis modera- 
tores translatis, fundata sunt ab aliquibus piis civibus romanis pro 

instructione iuventutis in animo christiano tria Instituta privata, inter 
quae et illud sub nomine « Angelo Mai », cum quo simul sub pontifi- 
catu Leonis XII archigymnasium ad S. Mariam de Pace coniungebatur. 
Cum autem illi fundatores erant impares sustinendis expensis erogandis 
pro huiusmodi Institutis, Leo XIII decrevit, eadem in curam 8. Sedis 
assumere, constituto Consilio peritorum virorum pro illis scholis mode- 
randis, et designata pro earum sustentatione annua pecuniae summa 
ex aerario pontificio persolvenda. 

Cum vero decursu temporis numerus alumnorum scholae « Angelo 
Mai » variis ex causis minueretur, cumque ex adverso expensae in dies 
augerentur, Summus Pontifex Pius X, suo chirographo diei 1 iunii 1909 
Institutum « Angelo Mai» supprimendum esse constituit, ac Professo- 
ribus provisum fuit assignata pensione respondente annis praestiti ser- 
vitii, attributa pro singulis annis quadragesima parte annui stipendii. 

Sed Professores contendebant, se convictos fuisse de stabilitate 
officii, quum eorum officium suapte natura stabile esset, et tale reapse 
fuisse, ipsae suorum moderatorum declarationes et promissiones sibi 
indubitanter persuasissent. Quamobrem ipsi non pensionem, sed inte- 
grum stipendium vindicant, se profitentes paratos esse suas operas 
iterum praestare. 

Quaestio itaque ex commissione pontificia H. S. T. commissa, et 
sub die 25 iulii 1911 discussa fuit sub rogandi formula: « An constet 
«de bono iure instantium exigendi integrum stipendium, non exclusa 
« obligatione instantium praestandi suam operam sub antecedentibus 
« conditionibus ». RR. PP. Auditores de turno dubio proposito respon- 
dendum censuerunt: « Non constare de iure instantium exigendi inte- 
« grum stipendium in casu », seu: « Negative seu non constare ». Inter- 
posita vero appellatione ab hac sententia, iterum quaestio discutienda 
in secunda instantia proposita est sub dubio: An sententia rotalis sit 
confirmanda vel infirmanda in casu. 

Prima quaestio in casu agitur de conditione iuridica scholarum 
« Angelo Mai », quae, quamvis ab origine erectae fuerint a viris pri- 
vatis, tamen a momento quo pontificiae appellatae sunt, a S. Sede ex 
una vel alia ratione dirigebantur et in eius proprietate erant, tum quoad 
supellectilem scholasticam, tum quoad liberam facultatem easdem quoque 
supprimendi. Quaeritur igitur, an hae scholae, uti aiunt actores, iure 
merito dici possint fundatae a S. Sede Ap. et uti scholae Ecclesiae 
publicae considerandae sint. At ex eo quod hae scholae pontificio nomine 
gloriabantur, haud licet inferre, prout concludunt actores, has neces- 
sario fuisse stabiles non secus ac 8S. Sedes, Christi Ecclesia, quae defi- 

cere nequit. Siquidem hae scholae iure appellatae sunt pontificiae, tamen 
recensendae sunt inter scholas privatas seu paternas, uti appellatae 
sunt ab ipsis Professoribus in relatione data Rmo P. Nespoli an. 1904 
ita concepta: « L’Istituto “ Angelo Mai ,, sorse dall’unione delle scuole 
« paterne e dell’archiginnasio della Pace. Le scuole paterne si fondarono 
« nell’anno 1870, quando il governo italiano tolse ai Gesuiti il Collegio 
« Romano. Alcuni dei Professori che incominciarono ad insegnare in 
« quell’anno, insegnano ancora nel nostro Istituto... Leone XIII, prese 
« a cuore il nostro istituto. FissO ’'annuo assegno per pagare i Profes- 
« sori, la pigione, gli impiegati, e per fondare una biblioteca, e un 
« gabinetto ». 

Iamvero scholae huiusmodi privatae seu paternae, quamvis una 
simul pontificiae, lato quidem sensu propriae dici possunt Ecclesiae, sed 
non in sensu strictu seu iuridico, uti explicat Card. Cavagnis (Inst. Iur. 
pont. eccl., vol. Il], |. 4, ed. 4, n. 92): « Lato sensu scholae propriae 
« habentur, cum propriis impensis instituuntur, sed servatis dispositio- 
« nibus legum civilium, tum quoad materias tum quoad scholasticam 
« disciplinam et qualitatibus docentium et regentium, ut sunt apud nos 
« scholae privatae, sed legibus uniformatae ». In eodem sensu docet 
P. Wernz (Ius decret., ed. 2, t. III, p. 1, n. 74), tales scholas ratione 
originis sive causae efficientis, etsi forte ab auctoritate publica expresse 
approbatae fuerint, et quoad privilegia et effectus civiles vel canonicos 
scholis publicis aequiparentur, manere scholas privatas. 

Quare scholae, de quibus agitur, sunt vere privatae, legibus civi- 
libus regni italici uniformatae, nec earum natura et conditio iuridica 
immutata est, quando effectae sunt propriae S. Sedis, seu Pontificiae: 
tune mutatus est institutor, sed eadem permansit institutio. Nec unicus 
exstat actus officialis, quo transmutatio vel promotio scholarum « Angelo 
Mai » ad naturam publicam sit facta. Cum nihilosecius Promotor iusti- 
tiae, et cum ipso actorum patroni, instet, Institutum « Angelo Mai » 
fuisse scholam publicam, quia propriam Ecclesiae seu Pontificis, RR. PP. 
Auditores putarunt, hance quaestionem accuratius esse examinandam. 
Argumentat enim Promotor iustitiae contra expositiones sententiae pri- 
mae instantiae: Ecclesiam ius habere speciale, licet non exclusivum, 
instituendi scholam etiam pro laicis, quae sint ipso iure publicae, ideo 
perpetuae ex natura sua. Ergo saltem praesumendum esse quod Pro- 
fessores ad eamdem vocati in perpetuum fuissent deputati ad munus 
docendi ibidem exercendum. Et hance praesumptionem sufficere ex sese 
ad probandam omnimodam stabilitatem officii et bonum ius actorum 
ad integrum stipendium accipiendum. 

De iure Ecclesiae speciali, etsi non exclusivo, instituendi scholas 
pro laicis dubitari nequit, siquidem hoc ius affirmatur in allocutione 
Pii IX diei 1 novembris 1850 In Consistoriali, et diei 5 septembris 1851 
Quibus luctuosissimis, et in epistola eiusdem Pontificis ad episcopum 
Friburgensem Quem non sine diei 14 iulii 1864; et confirmatur in pro- 
positionibus Syllabi damnatis 45, 47, 48. Eadem doctrina praeclare 
exponitur ab Emo Cavagnis in citatis Instit. Iwr. Eccl., 1. 2, praesertim 
nn. 8909, 117, 118, 119. Nam licet finis primarius scholae pro laicis sit 
bonum temporale civium, institutio autem religiosa finis tantum secun- 
darius (Cavagnis, |. c. nn. 89, 116, 118, 119), tamen etiam ille finis pri- 
marius aliquo modo Ecclesiae convenit, videlicet sub respectu communi 
charitatis. Exponit hoc idem Auctor, |. c. n. 119: « Diximus scholas et 
« promovere secundario bonum spirituale, et primario bonum temporale 
« discentium et societatis christianae, ideoque obiectum esse Ecclesiae 
«saltem sub respectu communi charitatis. Maxime autem Ecclesiae 
« conveniens est et promovere quae ad charitatem proximi in ordine 
« temporali referuntur. Sed influxus scholarum in bonum spirituale 
« mediocris non est; ideoque non solum scholae constituunt medium 
«quo Ecclesia uti potest, sed quod specialem eius meretur sollecitu- 
« tudinem ». 

Hoe ius speciale instituendi scholas pro laicis Summus Pontifex 
non amisit post eversum eius principatum civilem anno 1870, quamvis 
a lege italica constrictus fuerit intra limites cuivis civi privato concessos 
illud exercere. Etsi autem scholae Pontificis propriae post annum 1870 
in Urbe exsistentes publicae denominari possint, carent tamen iis sta- 
bilitatis elementis quas in scholis Pontificiis periodi praecedentis habe- 
bantur. Quod schola permanens sit seu stabilis, ab exercitio iuris pro- 
venit, potius quam a iure in se inspecto. Exercitium autem iuris est 
factum, quod a circumstantiis et adiunctis actualibus dependet. Con- 
siderandum scilicet erat, an, omnibus perpensis circumstantiis, expe- 
dierit scholas huiusmodi instituere? Quaenam necessitas? An suppete- 
rent media pecuniaria? An alio modo minus dispendioso provideri posset 
scopo attingendo? Quales fructus sperandi? etc. Responsio vero hisce 
quaestionibus alia omnino debebat esse pro periodo subsequenti amis- 
sionem dominationis civilis Pontificum, alia pro tempore antecedenti. In 
prima enim periodo Summo Pontifici, tamquam capiti societatis civilis, 
incumbebat obligatio providendi ne cives institutione debita carerent; 
at, everso civili Pontificis principatu, id quod praecipue respiciebat obli- 
gatio ipsius in scholis pro laicis, non erat finis earum primarius seu 
bonum temporale civium, sed finis earumdem secundarius seu institutio 

discipulorum religiosa. Ad hunc finem obtinendum non deerant alia 
media praeter illud omnino dispendiosum, constitutionem nempe pro- 
priarum scholarum, quod certe medium efficax est, sed ob maximos 
sumptus necessarios, habita ratione angustae paupertatis S. Sedis, gene- 
raliter adhiberi non poterat. Deinde in prima periodo huiusmodi scholae 
regimini Pontificis, civili potestate induti, quoad syllabum instructionis, 
disciplinam, normam examinum, etc. plene subdebantur. In altero autem 
regimine seu periodo, ius suum S. Sedes exercere non poterat nisi intra 
limites tituli communis privato civi a lege Italica concessi (V. Card. Ca- 
vagnis, |. c. n. 107). Aliis insuper difficultatibus, quas illae privatorum 
civium non patiebantur, ex administratione iniqua legis obnoxiae erant 
scholae ab auctoritate ecclesiastica dependentes. De hoc facto testantur 
f. r. Leo XIII in sua epistola ad Cardinalem Vicarium diei 25 martii 1879, 
quo praecise tempore S. Sedes sumpsit sustentandum et moderandum 
Institutum « Angelo Mai ». Scribit Pontifex: « Mentre tanta licenziosa 
« liberté si concede alle scuole eterodosse, per vie oblique, ma som- 
« mamente efficaci, si tenta d’impedire lo sviluppo e l’incremento delle 
« scuole cattoliche. Non mancano affatto all’uopo sinistre insinuazioni 
« contro di esse, né speciali rigori, né minaceie per distogliere i geni- 
« tori dall’affidare i loro figli a maestri sinceramente cristiani ». Porro, 
in prima periodo Summus Pontifex, uti Princeps civilis, tributa exigere 
potuit a subditis ditionis pontificiae, in quorum beneficium temporale 
scholae antea instituebantur, ad expensas earumdem solvendas; in novo 
autem rerum statu, pecunia ad hune scopum adhibita desumenda erat 
ab admodum restricto patrimonio, ex fidelium totius Ecclesiae oblatio- 
nibus constituto, quod nunc toti administrationi supremae Ecclesiae in 
Urbe et Orbe inservire debet, 

Quales denique fructus sperandi erant ex istis scholis stricte dictis 
pontificiis, in quibus scilicet integri sumptus, praesertim stipendium 
Professorum, a S. Sede solvendi erant? Optimi quidem intensive inspecti, 
parvi omnino, si extensive, uti oportet, inspiciuntur: paucissimi enim 
ex tot puerorum catholicorum millibus in Urbe crescentibus scholas istas 
pontificias frequentare poterant. 

Historica igitur adiuncta, in quibus exercitum fuit ius Pontificis, 
ostendunt conditionem scholarum suarum omnino diversam fuisse tem- 
pore quo regnum civile possidebat, ac tempore post illud amissum. 
Et licet scholae pro laicis in secunda periodo exsistentes fuerint publicae, 
utpote ab aerario pontificio sustentatae, et ab auctoritate Pontificis 
directe dependentes, tamen ex circumstantiis superius expositis in vulgo 
notis, precariae fuerunt et instabiles. Ex instabilitate autem scholae 

« Angelo Mai » praesumptio gravissima habetur instabilitatis officii Pro- 
fessorum in eadem docentium. 

Ex supra notatis sequitur prorsus falli etiam argumentum ex pari- 
tate deductum a Promotore iustitiae, quo dicit oriri eamdem praesum- 
ptionem in favorem Professorum ex Constitutione Leonis XIII Quod 
divina Sapientia circa studia regenda in pontificia ditione, ubi quaedam 
stabilitas Professoribus decernitur, cum paritas respectu stabilitatis scho- 
larum ipsarum in novo rerum ordine prorsus deficiat, praesertim quia 
scholae in hac altera periodo storica non amplius a civili potestate Pon- 
tificis de facto dependerent, cuius olim erat tamquam capitis societatis 
civilis obiectum primarium huiusmodi scholarum curare, et tributa ad 
hune finem a subditis exigere. Et ob easdem igitur rationes nec habetur 
huiusmodi praesumptio ex facto quod subdita fuit schola « Angelo Mai » 
iurisdictioni S. Congregationis Studiorum. In pari modo non est dubi- 
tandum quod Professores haud contineantur in Constitutione Sapienti 
consilio Pii X, diei 29 iunii 1908, nam haec decernens inter normas com- 
munes De stipendiis, n. 5: « Gradus et stipendia sarta tectaque mane- 
« bunt administris eorum etiam officiorum, quae ob novam Romanae 
« Curiae ordinationem, aut prorsus desierint, aut sint natura penitus 
« immutata », normae igitur quae nullimode respiciunt Professores, sed 
exclusive Curiam Romanam, seu Congregationes, Tribunalia et Officia 
quae Curiam constituunt, et proinde officiales eidem Curiae adscriptos. 
Neque possunt Professores adnumerari aliis officialibus S. Sedi addictis, 
quia hi suam conditionem iuridicam repetunt a legibus seu decretis sibi 
propriis, uti sunt officiales S. Palatio, Musaeis, etc. praepositi. Hine et 
ipse Promotor [ustitiae in suis postremis animadversionibus n. 17 pro- 
fitetur: « Hie concedi debet actores non pertinere ad Curiam Romanam 
« neque ad palatium vel musaea pontificia, ita ut quaestionem dirimere 
« non valeant, indicato articulo Constitutionis Sapienti consilio vel alia- 
« rum, si quae sint, legum ». Profecto possent actores recenseri in numero 
administratorum S. Sedis, utpote qui dabant operam in scholis ponti- 
ficiis, si hae fuissent in vero publicae. Sed, uti supra demonstratum est, 
fuerunt hae scholae mere privatae, ita ut per consequens earum Pro- 
fessores ea tantum iura sibi vindicare valeant adversus 8S. Sedem, quae 
privatis pactionibus continentur, et sibi stabilitatem officii arrogare iure 
merito, si in dictis pactionibus sive implicite sive explicite comprehensa 
sit. Stante praesumptione contraria stabilitati officii Professorum, oportet 
ipsos ad suam thesim probandam, declarationes claras et certas S. Sedis 
afferre, quae vincant hance praesumptionem ipsis adversam, et ostendant 
stabilitatem officii fuisse admissam a S. Sede. Nunc autem ex actis non 

constat S. Sedem pactam fuisse Professoribus stabilitatem officii, sed 
potius constat S. Sedem pluries declarasse se nolle, se non posse obli- 
gari erga Professores de onere solvendi pensiones, semperque negasse 
quamcumque stabilem obligationem assumere velle. Testis primo loco 
est Natalucci, qui recolens merita Professorum in S. Sedem et in ipsam 
civilem rempublicam, ait, rationem habendam esse « dello scoraggia- 
« mento che deve necessariamente nascere in coloro che vi apparten- 
« gono, dalla precarieta del loro impiego ». Et hine concludit: « Che il 
« consiglio direttivo debba appoggiare, dentro perd ragionevoli limiti, 
« la domanda da essi promossa al S. Padre », nempe obtinendi iubila- 
tionem, sin minus pensionem. Deinde subiungit: « Ma conviene purtroppo 
« riflettere, che riconoscendo la S. Sede la stabilita dei Professori ed il 
« loro diritto di conseguire la pensione, si potrebbe trovare esposta ad 
« erogare rilevanti somme senza alcun vantaggio diretto ed immediato ». 
Denique consilium quidem dabat Natalucci S. Sedi, ut recognosceret 
stabilitatem officii, sed « al riconoscimento della stabilita dell’impiego 
«ed al diritto alla pensione venisse apposta la riserva, finché le circo- 
« stanze dei tempi e le condizioni della S. Sede lo permetteranno ». Sed 
S. Sedes stabilitatem officii recognoscere noluit, et dum nec iubilationis 
nec pensionis ius recognoscit, spondet se subsidia praebituram esse Pro- 
fessoribus sub certis conditionibus et sub expressa cautela posita in 
art. 10. Decreti textus « del Regolamento », nempe relatas normas « non 
« potranno in qualsiasi tempo o sotto qualsiasi pretesto attribuire alcun 
« diritto giuridico a favore delle persone sussidiate ». In art. autem 3, 
implicite respuitur quaecumque stabilitas tum scholarum tum officiorum. 
Iamvero ex his sequitur: 

a) S. Sedem haud potuisse clarius ostendere suum firmum pro- 
positum non assumendi quamcumque stabilem obligationem; usque ad 
annum 1890 haud recognitam fuisse a S. Sede stabilitatem officii; 

b) hine Professores petiisse a S. Sede ut ipsis ex gratia assigna- 
retur iubilatio aut pensio, si tanto tempore eis contigerit suas operas 
dare in dictis scholis; 

c) Professores petiisse iubilationem, sin minus pensionem, quia 
huiusmodi iuris recognitio et concessio aequivalebat recognitae et con- 
cessae stabilitati officii, et tamen S. Sedem concessisse tantum subsidia, 
et omnino prohibuisse ne in citato Decreto vocabulum pensionis usur- 
paretur ; 

d) hance agendi rationem S. Sedis clare demonstrasse Professo- 
ribus, eiusdem S. Sedis intentionem non assumendi ullam stabilem obli- 
gationem adversus ipsos. 

Negant autem actores, et ex plurium testium depositionibus pro- 
bare adnituntur, ipsos ignorasse decretum ita dictum anni 1890 de pen- 
sionibus, et potissimum art. 3 praevidentem Instituti suppressionem ; 
proinde Professoribus, cum Institutum concessum fuit PP. Barnabitis, 
pollicitationes et declarationes factas fuisse, ordinatas et aptas etiam ad 
suadendum eisdem sui officii stabilitatem. 

Iamvero ad primum quod attinet, dicendum est, quod constat ex 
actis, etsi non omnes Professores, tamen plures ex ipsis cognovisse 
controversum decretum. « Credo - ita testis Mancini - che privatamente 
« fu communicato a qualche professore, perché se ne parlava ». Sed 
dato etiam quod decretum ita dictum de pensionibus omnes lateret Pro- 
fessores, nihil exinde sequeretur pro demonstranda thesi Professorum. 
Non enim agitur de aliquo decreto iudiciali, quod, nisi legitime commu- 
nicetur vel intimetur, omni vi caret. Professores nempe petierunt ex 
gratia a S. Sede pensiones, sed S. Sedes censuit, se non posse obligari 
in id quod petebatur. Promisit tamen subsidia, et quidem non absolute, 
sed: « sino a che le condizioni economiche della S. Sede lo permette- 
« ranno ». Hine decreto anni 1890 approbatae fuerunt nonnullae normae 
« alle quali il Consiglio direttivo dovra attenersi nel sussidiare i Pro- 
« fessori », quas normas publicare noluit S. Sedes, ne Professores in 
iisdem nimis fiderent. Quapropter poterant Professores instantius petere 
a S. Sede, ut controversum decretum eisdem denunciaretur, ut tandem 
aliquando aperte cognoscerent, quaenam sors ipsos maneret, an fuisset 
eorum sorti congrua securitate consultum. Sed e contra nihil agunt Pro- 
fessores, et innixi non conventioni, non certae legi aut decreto, sed 
praesumptioni - « erano tutti fiduciosi che in qualche modo si sarebbe 
« loro provveduto », - se retinent uti inamovibiles, stabili officio provisos, 
vel saltem integra pensione donandos, si Institutum defecerit. Haec fides 
et securitas animorum in §S. Sedis voluntatem sub aliquo adspectu 
redundat in laudem Professorum et ipsius S. Sedis, sed non praestat 
undamentum actioni iuridicae. Sola praesumptio hominis non valet in 
iudicio, etsi sit gravis vel gravissima, in rebus, in quibus agitur de petitis 
oneribus ab alio praestandis, quamvis uti indicium possit producere 
semiplenam probationem, nam iudex procedere debet iuxta acta et pro- 
bata, uti notissimum est in iure. 

Sed notant Professores, quod ipsorum fides et securitas quodam- 
modo fovebantur ex pollicitationibus et declarationibus sibi factis cum 
Institutum concessum fuit PP. Barnabitis. Etenim tales factae essent 
declarationes, quae omnino suadebant eisdem sui officii stabilitatem. 
Et sane testes Tuccimei, Persiani, Seganti, Persichetti, Mencacci, etc. 

asseverant, certam persuasionem omnes habuisse de stabilitate officii, 
quae parumper vacillavit, quum scholae commissae fuerunt PP. Barna- 
bitis; sed omnem dubitationem prorsus sustulisse et Emum Satolli, Prae- 
fectum S. Congreg. Studiorum, et Revmum Praesulem Dandini a secretis 
eiusdem Congregationis. Siquidem Carolus Santucci in nomine Profes- 
sorum interrogasset hac de re Emum Satolli, hoc recepit responsum: 
« Dica a questi Professori: trepidaverunt timore ubi non erat timor ». 
« Cid che nel seguito della mia conversazione - ita testis Santucci - 
« ebbe per me il significato che si fosse gid pensato a salvaguardare 
« egualmente l’interesse degli antichi professori. Perd Emo non credé 
« di scendere a particolari, e cosi io non potei riportare ai professori 
« che Vassicurazione generica avuta con quelle parole, le quali, secondo 
« me, dovevano bastare a tranquillizzarli »» Quoad Praesulem Dandini 
testatur Pater Vitale, Barnabita: « Il Revo Mons. Dandini ripeté a me 
« pid volte che, come la S. Sede non avrebbe potuto licenziare senza 
« gravi ragioni di demeriti i suddetti professori, cosi ancora noi Barna- 
« biti dovevamo assolutamente rispettarli ». Iamvero declaratio stabili- 
tatis Professorum in actu translationis Instituti « Angelo Mai » ad PP. Bar- 
nabitas ita sonat: « Che debbono ritenersi tutti gli attuali professori 
« addetti all’Istituto, né i Barnabiti potranno licenziare alcuno, tranne 
« per cattiva condotta o per insufficiente prestazione dell’ opera loro 
« nell’ insegnamento ». Hic utique quaedam stabilitas Professorum etiam 
pro futuro a S. Sede concessa est, sed non est illa perfecta seu depu- 
tatio perpetua ad officium, quae requiritur ad thesim actorum proban- 
dam. Notum est enim in iure, non esse licitum etiam ad nutum amo- 
vibiles amovere sine iusta causa. Praedicta pacti clausula sufficienter 
explicatur ex eo quod S. Sedes antiquos Professores ob servitium per 
tot annos laudabiliter praestitum conservare voluit, et hac conditione 
pacti periculum quod reapse exsistebat, removit, ne PP. Barnabitae ex 
proprio coetu novos professores substituerent. In hac clausula non erat 
quaestio de causis in genere cessationis Professorum ab officio, uti ex. gr. 
de clausura Instituti, cum PP. Barnabitae haud domini sed tantum 
moderatores eiusdem fuerint. Agebatur solum de potestate Directorum 
dimittendi Professores. Hance interpretationem clausulae pacto insertae 
confirmat depositio supra nominati Revmi Praesulis Dandini, qui fuit 
Secretarius 8. Congreg. Studiorum illo tempore quo translatio Instituti 
facta est; ait enim: « Alla seconda domanda circa le dichiarazioni fatte 
« ai Professori al tempo della cessione dell’[stituto ai PP. Barnabili: 
« che non ebbe da fare alcuna dichiarazione in nessun senso, che la 
« clausola posta nel contratto coi Barnabiti, circa le cause di remozione 
Acta, vol. V, n. 4. — 18-3-913. 8 

« dall’ officio dei professori, furono poste allo scopo di evitare che fossero 
« surrogati dai Religiosi senza demeriti ». - « Alla domanda del Promo- 
« tore di giustizia perché il contratto prevedesse la sorte degli oggetti 
« descritti dall’inventario e non quella dei professori, risponde: - osser- 
« vando che in un contratto coi Barnabiti sarebbe stato fuori di luogo 
« parlare dei Professori »» Quod vero idem Dandini declarans suam 
opinionem « intorno alla condizione giuridica dei Professori », dixerit 
«di averla creduta non diversa da quella degli altri impiegati della 
« S. Sede, i quali senza una mancanza non debbono essere dimessi », 
hoc nihil probat, agitur enim de simplici opinione quam uti Dandini, 
ita quisque alius habere potest: quisque enim in suo sensu abundat. 
Praelerea quamquam enunciationes supra relatae quodammodo atten- 
dendae sunt, quippe factae ab iis viris, quorum erat significare et mani- 
festare mentem S. Sedis, tamen huiusmodi declarationes utpote orales 
et ambiguae cedaut oportet aliis declarationibus claris, apertis et quidem 
scripto datis non ab uno vel alio administro S. Congreg. Studiorum, 
sed ex officio a tota Congregatione. 

Et re quidem vera deposuit P. Nespoli, Barnabita: « I Professori 
«dicevano sempre di aver diritto a pensione, cosa che neguvano e 
« negano | Emo card. Satolli, Prefetto degli Studi, ed il Segretario 
« Revmo Ascenzo Dandini ». Praeterea ipse Revimus Dandini in suis lit- 
teris diei 29 augusti 1907 datis Revino Bressan, capellano secreto S. Pon- 
tificis, dum iam agebatur de supprimendo Instituto, scribit: « Parecchi 
«anni dopo Il ufficiale abolizione delle pensioni, i due Istituti furono 
« affidati a due distinti Ordini Religiosi per una somma convenuta, e 
« nell’ atto di trasmissione, il personale che fu riconosciuto esuberante 
« e non trovava posto nella nuova sistemazione, fu licenziato, accordando 
« a ciascuno una gratificazione per una volta sola; e sembrd che tutto 
« fosse passato in re iudicata ». Nec praetermittenda est epistola scripta 
mense octobri 1904 Emo Praefecto Studiorum a Revo P. Nespoli: 
« Quando la S. Congregazione degli Studi cedeva ai Barnabiti I’ Istituto 
« “ Angelo Mai ,,, tra le altre cose domandava al Revmo Mons. Dandini 
« se i Professori ad esso appartenenli avevano diritto a pensione. II 
« Revmo Mons. rispose senza esitare: “ No, non hanno diritto ,,. Ora i 
« Professori avendo cid appreso, sono in una vera e continua agitazione, 
«e concordi affermano il diritto alla pensione. In prova adducono le 
« ragioni che IE. V. @ pregata di leggere nel promemoria a me presen- 
« tato e che compiego con questa mia ». Die 28 nov. 1894 S. Congreg. 
respondit et litteris et libello, atque facta mentione Institutorum « Angelo 
Mai » et « De Mérode » tempore fundationis et benevolentiae qua Pro- 

fessores affecit Leo XIII f. r., ait: « Fra gli atti di benevolenza deve anno- 
« verarsi il desiderio di accordare loro una pensione per provvedere al 
« loro avvenire. A tale scopo fu redatto un regolamento, ma con l’espli- 
« cita dichiarazione che con esso non s’ intendeva imporre aleun obbligo 
« alla S. Sede, né dare ai Professori alcun diritto, come tutto fu con- 
« fermato nell’ art. 10 concepito in questi termini: “ Le disposizioni con- 
« tenute nei precedenti articoli saranno mantenute fino a che le condi- 
« zioni economiche della S. Sede lo permetteranno, e non potranno in 
« qualsiasi tempo e sotto qualsiasi pretesto attribuire alcun diritto giu- 
« ridico a favore delle persone sussidiate, e costituire alcun vincolo legale 
«a carico del Consiglio e della S. Sede ,,. In seguito a questo due soli 
« professori ebbero la sorte di godere dell’ accordato beneficio, ma poco 
« dopo le condizioni della S. Sede essendosi aggravate per sopraggiunti 
« disastri, lo stesso Pontefice non si trovd pitt in grado di proseguire a 
« largheggiare in beneficenze come avrebbe voluto, e le recenti ristret- 
« tezze lo indussero a venire nella determinazione di cessare dal con- 
«cedere ulteriori pensioni; che anzi nell’ udienza del giugno 1897 ordind 
« di mettere tosto in esecuzione tale determinazione. Cosi e non altri- 
« menti stavano le cose quando i due Istituti furono affidati alle due 
« Congregazioni religiose. - Il non esserci fondi stanziati per dare pen- 
« sioni ai Professori, e non avere questi fatto mai aleun rilascio allo 
« scopo, e il non trovarsi la S. Sede in condizione di secondare il loro 
« desiderio, sono motivi che inducono questa 8. Congreg. a non esporre 
«la domanda dei Professori ad una nuova e certa negativa. Non resta 
«che sperare in tempi migliori. - Con cid credesi aver risposto alla 
« memoria presentata alla S. V. dai Professori, nella quale vi sono non 
« lievi inesattezze, ed alla lettera della S. V. ». lamvero, his habitis prae 
oculis scriptis documentis, nemo non videt, quanta vis tribuenda sit 
declarationibus oralibus supra relatis, quibus actores innituntur. Est 
revera omnino singularis in hac causa, ut actores ipseque Promotor, 
dum maximam tribuunt vim declarationibus oralibus, ambiguis, et quasi 
privatis, nihil deinde faciant declarationes claras, concordes et formaliter 
a S. Congregatione scripto datas. Ceterum declarationes Emi Card. Satolli 
tempore translationis Instituti factae ad perpetuitatem officii Professorum 
nullatenus alludent, et nihil aliud significant nisi quod, translato Insti- 
tuto, conditio Professorum immutata mansisset. Hoc liquet ex deposi- 
tione comitis C. Santucci, qui a Professoribus rogatus Emum Praefectum 
S. Congreg. Studiorum adivit ad eorumdem timores exponendos, uti 
supra iam est dictum. Eiusdem rationis et significationis sunt verba, 
iam supra citata, Cardinalis eodem tempore prolata, a professore Biroc- 


| 
| 
| 
| 
| 
] 
| 
t 
| 
| 
| 
| 
| 


108 Acta Apostolicae Sedis. - Commentarium Officiale. 


cini relata: « Uomini di poca fede, perché avete dubitato? La vostra 
« sorte @ assicurata, e non perderete niente ». Alia etiam Professorum 
testimonia de hae re nihil addunt genericae declarationi Cardinalis, quae 
fundamentum undequaque sufficiens habebat in clausula pacto Instituti 
translationis inserta. 

Nec tandem prodest actoribus argumentum ex iure romano deprom- 
ptum, quo probare adnituntur perpetuitatem inesse officio Professorum, 
etsi hane recognoscere renuisset aut non intendisset S. Sedes. E con- 
trario, inspecta natura generica contractus, qui irtercessit inter Profes- 
sores et S. Sedem, locationis operarum nimirum, praesumptio habetur 
quae administratoribus bonorum S. Sedis conventis potius quam Pro- 
fessoribus favet. Nam, quamvis legatur in lege 38, ff. locati conducti: 
« Qui operas suas locavit, totius temporis mercedem accipere debet, si 
«per eum non stetit quominus operas praestet », communis tamen 
doctrina auctorum ab obligatione huiusmodi eximit conductorem, si 
iusta causa habetur suspensionis vel cessationis operarum. Ita Reiff., 
lib. 3, tit. 18, n. 92 docet: « Si dominus ante locationis temporis finitum 
« absque legitima causa servum expellit... vel si alias per eum steterit 
« quominus famulus, vel alius conductus debitas operas praestare queat, 
« tenetur ad solvendam integram mercedem determinato locationis tem- 
« pori correspondentem ». Et loc. cit. commentat verba legis Dominus, 
55, 2, ff. h. t. in materia correlativa: « Notanda sunt verba legis sine iusta 
« et probabili causa: enimvero si causa fuisset, cur periculum timeret, 
« quamvis periculum vere non ruisset, tamen non debere mercedem ». 
Item D’Annibale, vol. 2, n. 494: « Inita locatione non licet ante definitum 
« tempus, neque locatori a locatione discedere, neque conductori loca- 
«torem dimittere, nisi ex iustissima causa: alias locator mercedem 
« praeteriti quoque temporis amittit; conductor futuri quoque prae- 
« stabit ». Vide etiam Schmalz., lib. 3, tit. 18, n. 14. Si vero conductor 
ex iusta causa a pactis recedere potest, quin obligetur ad mercedem 
praestandam pro reliquo tempore locationis, quando tempus determi- 
natum fuerit per pactum inter partes, a fortiori concludi debet, condu- 
ctorem non obligari ad mercedem vel stipendium solvendum post ces- 
sationem operarum ex iusta causa, quando tempus locationis indeter- 
minatum relictum fuerit in pacto inter partes, prouti in praesenti casu 
supponi debet, donec contrarium probetur. Quamobrem etsi actores pro- 
bassent sui officii stabilitatem, tamen ulterius demonstrare debuissent non 
adesse illam iustissimam causam, ean nempe in Chirographo Pontificis 
invocatam, ex qua licet resilire a pactis seu conventione. In dicto 
Rescripto decernitur suppressio instituti « Angelo Mai » invocatis rationi- 

bus oeconomicis, quae Sedem apostolicam directe cogunt, maximam 
parsimoniam observare. Quia autem in themate haud fuit probata officii 
stabilitas, immo huiusmodi obligationem adversus Professores se nolle 
assumere non semel et expressis verbis manifestavit S. Sedes, hine eidem 
licuit, Professores ex iusta causa dimittere. Quinimo Laurent, Principi 
di diritto civile. - Della locazione d’opera, vol. 25, part. III, n. 507 sqq., 
explicat etiam per iurisprudentiam, indemnitatem datam a conductore 
locatori tenere locum iustae causae. Atqui in casu S. Sedes prospexit 
quoque professorum indemnitati, dum, suppresso instituto, eisdem con. 
cedens subsidia, quae decreto anni 1890 determinata fuerant, immo in 
largiori mensura, uti iam explicatum est, et quamvis idem decretum 
anni 1897 revocatum fuerit. Ergo S. Sedes nedum iustitiae, sed aequitati 
et caritati undequaque satisfecit. Etiam leges Italicae modernae reco- 
gnoscunt dimissionem suorum officialium per suppressionem vel refor- 
mationem officii, eisdem indemnitatem vel pensionem pro laboribus 
praestitis concedentes, uti videndum est in lege 14 apr. 1864, n. 1731, 
art. 1 sub c), et art. 3 sub bD), art. 4. 

Nec dicatur, Institutum « Angelo Mai » non fuisse suppressum, sed 
unitum cum Instituto S. Apollinaris, ita ut iura professorum eo ipso ad 
hoe translata sint. Etsi in sensu latiori actus Pontificis Pii X, de quo est 
sermo, unio dici possit, tamen Institutum « Angelo Mai» non est unitum 
cum Instituto S. Apollinaris in sensu stricto seu in forma iuridica qua 
tale, sed eius scholae simpliciter sunt clausae, professores dimissi et 
parentes alumnorum certiores facti, ut filios, si velint, posthae mittant 
in scholas S. Apollinaris, quae in omnibus et singulis in eodem statu 
et iisdem conditionibus permanserunt prout antea. 

Ceterum habet Pontifex ut summus legifer et administrator Eccle- 
siae plenam potestatem officia quaecumque sibi subdita supprimere, 
unire et dismembrare, praesertim si adsit causa rationabilis atque iusta. 
Quisque videt, Summum Pontificem habuisse in casu, de quo agitur, 
gravissimas rationes, quia nempe Institutum « Angelo Mai » in facto erat 
reductum ad minimum alumnorum numerum et expensae pro eodem 
erant maximae, ita ut S. Sedes propter inopiam eius pecuniae notis- 
simam coacta esset, scholas claudere, uti haec omnia chirographum 
Pontificis memorat. S. Sedes autem non violasse per dimissionem Pro- 
feSsorum iustitiam, ne aequitatem quidem, probat, uti iam dictum est, 
praestatio pensionis corrispondentis laboribus ab eisdem praestitis. 

Quibus omnibus sedulo perpensis et consideratis, Christi nomine 
invocato, Nos infrascripti Auditores de turno pro tribunali sedentes et 
solum Deum prae oculis habentes, decernimus, declaramus et definitive 

sententiamus Sententiam primae instantiae esse confirmandam, seu 
Non constare de iure instantium exigendi integrum stipendium in casu. 

Statuimus autem et decernimus, expensas haberi compensatas 
inter partes. 

Ita pronunciamus, mandantes Ordinariis locorum et ministris tri- 
bunalium ad quos spectat ut exsecutioni mandent hanc nostram defi- 
nitivam sententiam, et adversus reluctantes procedant ad normas sacro- 
rum canonum, et praesertim cap. 3, sess. XXV, De reform., Conc. Trid., 
iis adhibitis exsecutivis et coércitivis mediis, quae magis efficacia et 
opportuna pro rerum adiunctis extitura sint. 

Romae, die 13 ianuarii 1913. 


Franciscus Heiner, Ponens. 
loannes Prior. 
loseph Mori. 

Sac. T. Tani, Notarius. 


DIARIUM ROMANAE CURIAE 


SACRA CONGREGAZIONE DEI RITI. 
CONGREGAZIONE ORDINARIA. 


il giorno 4 marzo 1913, nel palazzo apostolico Vaticano, si é tenuta la 
Congregazione Ordinaria dei sacri Riti, nella quale gli Emi e Rmi signori Car- 
dinali componenti la medesima, hanno discusso il dubbio sopra la introduzione 
della Causa di beatificazione e canonizzazione della Serva di Dio Maria Teresa 
Dubouché, fondatrice delle Suore della Adorazione Riparatrice. 


CONGREGAZIONE PREPARATORIA. 


ll giorno 11 marzo 1913, nel palazzo apostolico Vaticano, con I’ intervento 
degli Emi e Rmi signori Cardinali e col voto dei Rmi Prelati officiali e dei 
Consultori teologi, fu tenuta la Congregazione Preparatoria dei sacri Riti sulla 
causa Corisopiten., per discutere il dubbio sopra l’eroismo delle virti del 
Venerabile Servo di Dio Michele Le Nobletz, sacerdote e missionario. 


¢ 
£5. 


Diarium Romanae Curiae. 


SEGRETERIA DI STATO. 
NOMINE. 


Il Santo Padre Pio X, desiderando contribuire alla maggior solennita 
del XXIV Congresso Eucaristico internazionale, che avra luogo a Malta nel 
prossimo mese di aprile, si é benignamente degnato di destinare Sua Emi- 
nenza Rma il signor cardinale Domenico Ferrata, prefetto della sacra Con- 
gregazione dei Sacramenti, a presiedere il detto congresso con I’ alto titolo di 
Legato Pontificio. 

Ad accompagnare il prelodato Emo signor cardinale Legato, Sua Santita 
si 6 benignamente degnata di destinare: 

L’ [Iho e Rmo Mons. Federico Tedeschini, cancelliere dei Brevi apostolici; 

L’Ecemo signor principe Barberini; 

L’ Iiimo signor comm. Guglielmo Humphrey Page, cameriere segreto di 
spada e cappa soprannumerario. 


Con Biglietti della Sezreteria di Stato il Santo Padre si é degnato di 
nominare: 


2 marzo 1913. — Mons. Vincenzo Misuraca, segretario di Nunziatura 
di seconda classe, Seyretario di nunziatura di prima classe, destinandolo a 
prestar servizio presso la Delegazione apostolica degli Stati Uniti d’America. 

7 marzo. — L’ Emo signor cardinale Antonio Vico, Protettore dell’ or- 
dine dei Romitani Recolletti di S. Agostino. 


Con Brevi apostolici il Santo Padre si é degnato di nominare: 


Protonotarii apostolici ad instar participantium : 


28 gennaio 1913. — Mons. Luigi Castro, della diocesi di Nicosia. 
4 marzo. — Mons. Giuseppe Fragniére, superiore del gran seminario 
di Friburgo. 


Prelati Domestici di S. S.- 


28 febbraio 1913. — Mons. Perey A. Philips, cancelliere della Curia 


vescovile di Denver. 
— Mons. Riccardo Brady, canonista della medesima diocesi. 

ONORIFICENZE. 


Con Brevi apostolici il Santo Padre si é degnato di conferire le seguenti 
onorificenze: 


La Gran Croce dell’Ordine di S. Gregorio Magno, classe civile. 


20 febbraio 1913. — Al Sig. senatore Arturo [ndio do Brasil e Silva, 
dell’ archidiocesi di Rio de Janeiro. 


La Commenda con placca dell’Ordine di S. Gregorio Magno, classe civile: 


22 febbraio 1913. — Al Sig. Bernardo Pichardo, ex-segretario di Stato 
della Repubblica Dominicana. 

6 marzo. — Al Sig. cav. Guglielmo Humphrey Page, cameriere segreto 
di spada e cappa di S$. S. 


Il Cavalierato dell’Ordine di S. Gregorio Magno, classe civile: 


25 febbraio 1913. — Al Sig. Massimiliano de la Hamayde, della diocesi 


di Troyes. 
— Al Sig. Enrico Jorry-Prieur, della medesima diocesi. 


Il Cavalierato dell’ Ordine di S. Silvestro Papa: 


26 febbraio 1913. — Al Sig. Arnoldo Fayen, bibliotecario al Ministero 
degli Affari esteri del Belgio. 

— Al Sig. Placido Lambert, della diocesi di Troyes. 

2 marzo. — Al Sig. dott. Odoardo Pandolfi, della diocesi di Cassano 


all’ Jonio. 


NECROLOGIO. 


4 gennaio 1913. — Mons. Luigi del Forno, vescovo di Nocera dei Pagani. 
14 marzo. — Mons. Felice Gialio Jourdan de la Passardiére, della 
Congregazione dell’Oratorio, vescovo titolare di Rosea. 

Opera et opuscula quae veneunt Romae apud Administra- 

Sedis ,,. (Tipografia Poliglotta Vaticana, Roma). 


ANNUARIO PONTIFICIO per ramo 1915 - 


Edizione ufficiale. - Un vol. in 12° di pp. 760, adorno di un artistico ritratto 
di Sua Santita Pio PP. X, gloriosamente regnante. - Legato in tela inglese 
rossa e taglio rosso. — Prezzo: In Roma L. 5. — In Italia (franco di posta) 
L. 5,50. — In Europa e Stati compresi nell’Unione Postale L.. 6,50. 


ANTIPHONALE Sacrosanctae Romanae Ecclesiae 


pro diurnis horis ss. b. N. Pu X, P. M. iussu resti- 
tutum et editum. - 1912. - In-8° su earta fina, pp. 1164 con incisioni in nero 
e colori L. 8. - (Legato in pelle chagrin e taglio rosso L. 12. — Legato 
in mezza pelle e tela L. 10,50). 


GRADUALE Sacrosanctae Romanae Ecclesiae De 
Tempore et De Sanctis SS. D. N. Pu X, P. M. iussu 


restitutum et editum. Cui addita sunt Festa Novissima, 1908. - 
In-8, pp. 940 con incisioni in nero e colori. In brochure L. 6. - Legato in 
pelle nera, taglio rosso L. 10. 


— Excerpta e Graduali Romano in duobus tomis diviso, L. 0,80. (Sono 
vari fogli di stampa che rendono possibile la divisione del Liber Gradualis 
in 2 volumi). 


Regulae servandae in iudiciis apud S. Romanae Rotae tribunal approbatae et 
confirmatae a Pio Papa X. - In 8’, pp. 74. — Pretium: Pro Italia L. 0,60. — 
Extra Italiam L. 0,75. 


De amotione administrativa ab officio et beneficio curato. — Decretum S. Con- 
gregationis Consistorialis (Ex Actis Apostolicae Sedis). - In 8°, pp. 16. — 
Pretium: Pro Italia L. 0,30 — Extra Italiam L. 0,40. 


Regulae servandae in iudiciis apud Supremum Signaturae Apostolicae tribunal. 
- In 8°. — Pretivum: Pro Italia L. 0,60 — Extra Italiam L. 0.75. 


Acta et Decreta Concilii Plenarii Americae Latinae, in Urbe celebrati anno 
Domini mpcccxerx-mpcccc, 2 voll. in 8’ L. 10.— 
Vou. I. Acta, pp. cxx-462. - II. Appendix, pp. 784. 


Appendix ad Concilium Pienarium Americae Latinae. In 8° pp. 784 L. 6.— 


De Romana Curia. Constitutio Apost. S. D. N. Pii Papae X. P. M. 1908, p. 72 
in L. 0,50. 


De Romana Curia, in 8’, pp. 164 L. 1,50. 

I. Constitutio Apostolica Sapienti Consilio. - 11. Lex propria Sacrae Romanae Rotae et 
Signaturae Apostolicae. - Ill. Ordo servandus in Sacris Congregationibus, Tribuna- 
libus et Officiis Romanae Curiae. - IV. Constitutio Apostolica Promulgandi. - Accedit : 
Index alphabeticus rerum notabilium. 

Dottrine (Le) Moderniste. Lettera Enciclica della Santita di N. S. Papa Pio X 
a tutti i Vescovi dell’orbe cattolico, in 8° pp. 58 L. 0,40. 

Doctrines (Les) Modernistes. Lettre Encyclique de N. St Pére Pie X a tous les 
Evéques des l’univers catholique. 1907, in 8°, pp. 66 L. 0,50. 


Pii PP. X. Moru proprio « Sacrorum Antistitum » quo quaedam statuuntur leges 
ad modernismi periculum propulsandum. - Jn 8°, pp. 28. — Pretium: 
Pro Italia L. 0,450 — Extra Italiam L. 0,60. 


Storia della Marina Pontificia. GuGLieLMorm (P. ALBERTO, Ord. PP. PP.)., 
10 voll. in 4 L. 70.— 

Vol. I. Medio Evo (728-1299), pp. vi-465. - II. Medio Evo (1300-1499), pp. 517. - 

III. Guerra dei Pirati (1500-1537), pp. 427. - IV. Guerra dei Pirati (1537-1565), pp. 428. - 

V. Fortificazioni nella Spiaggia Romana (1560-1570), pp. vu-507. - VI. Marcantonio 

Colonna alla Battaglia di Lepanto (1570-1573), pp. 422. - VIL. La Squadra permanente 

(1573-1644), pp. 439. - VIII. La Squadra ausiliaria (1644-1699), pp. 499). - 1X. Gli ultimi 

fatti da Corfit all’ Egitto (1700-1807), pp. vu-466. - X. Atlante delle cento tavole (1458-1570), 

pp. v11-425. 

COLLECTANEA S. CONGREGATIONIS DE PROPAGANDA FIDE seu Deereta, 
Instructiones, Rescripta pro Apostolicis Missionibus. - 2 vol. in 4° L. 20.— 

(Vou. I [pp. viti-732], ann. 1622-1866, nn. 1-1299. - Vo. II [pp. 573), ann. 1867-1906, 

nn. 1300-2317). 

DECRETA AUTHENTICA CONGREGATIONIS SACRORUM RITUUM, ex <Actis 
eiusdem collecta eiusque auctoritate promulgata. - Sex VoL. in 8 grande 
charta manufacta. - Pretium L. 46.— 

Vol. I (pp. xx1v-486). Ab anno 1588 num. | usque ad annum 1705 num. 2162, 

» II (pp. x1-484). Ab anno 1706 num. 2!63 usque ad annum 1870 num. 3232, 

» I (pp. vii-383). Ab anno 1871 num. 3233 usque ad annum 1899 num. 4051. 

» IV (pp. 1v-442). Commentaria ad instructionem Clementis XI, pro Expositione SS. Sa- 
cramenti in forma XL Horarum et suffragia atque adnotationes super Decretis 
Sacrae Rituum Congregationis. 

» V_ (pp. tv-523). Index generalis rerum occurrentium in Decretis Sacrae Rituum 
Congregationis per tria priora authenticae Collectionis volumina digestis, 
cum enunciatione suffragiorum atque adnotationum quae in quarto volumine 
exhibentur. 


» VI. Appendix I (pp. x1-177). Ab anno 1900 num. 4952 ad annum 1911 num. 4284 
eum suo Indice Generali (Sextum: Volumen venditur etiam seorsim L. 6). 


S. R. ROTAE DECISIONES seu SENTENTIAE 


quae iuxta Legem Propriam et Constit. “ Sapienti consilio ,, 
Pii PP. X prodierunt anno 1909, cura eiusdem S. Tribunalis 


editae, cum praefatione a Rho Lega Decano exarata de veterum deci- 
sionum natura et origine earumque collectionibus. - Votumen I. - In 8 
grande carta a mano, pagg. Liv-186. Pretium L. 6.— 


Formula jurisiurandi in Moru Proprio « Sacrorum Antistitum » a Summo Ponti- 
fice Pio X, et Professio «rihodoxae Fidei iuxta formam a Summis Pon- 
tificibus Pio IV et Pio IX praescriptae. (Dieci copie Cent. 30. - Cinquanta 
copie L. 1,50 - Cento copie L. 2,80). — Extra Italiam Decem exemplaria L. 0,40. 
- Quinguaginta exemplaria L. 2.— - Centum exemplaria L. 4.— 


Acta Pu X P. M., Vol. I. (1903-1904), pp. 464, in carta a mano L. 10.— 
— Vol. II (1905), pp. 276 L. 7.— 
— Vol. Ill (1906), pp. 334 L. 7.— 
Venit Romae apud Administrationem Commentarii Officialis “Acta Apo- 
stolicae Sedis ,, (Tipografia Poliglotta Vaticana, Roma). 

